Source: https://www.riigiteataja.ee/akt/414032014030?leiaKehtiv
Timestamp: 2019-06-17 23:11:55+00:00
Document Index: 6607208

Matched Legal Cases: ['§ 2', '§ 3', '§ 4', '§ 5', '§ 6', '§ 9', '§ 15', '§ 16', '§ 19', '§ 20', '§ 22', '§ 23', '§ 24', '§ 25', '§ 26', '§ 27', '§ 28', '§ 29', '§ 30', '§ 31', '§ 34', '§ 35', '§ 22', '§ 35', '§ 9', '§ 2', '§ 3', '§ 4', '§ 5', '§ 6', '§ 9', '§ 15', '§ 16', '§ 19', '§ 20', '§ 133', '§ 141', '§ 142', '§ 143', '§ 1431', '§ 22', '§ 23', '§ 24', '§ 25', '§ 26', '§ 27', '§ 28', '§ 29', '§ 30', '§ 31', '§ 34', '§ 35']

Leie Lasteaia ”Sipelgapesa” põhimäärus – Riigi Teataja
Leie Lasteaia ”Sipelgapesa” põhimäärus
Leie Lasteaia ”Sipelgapesa” põhimäärus - sisukord
§ 2 Lasteaia haldusala ja õiguslik seisund
§ 3 Lasteaia liik
§ 4 Lasteasutuse asukoht
§ 5 Teeninduspiirkond ja laste vastuvõtu kord
§ 6 Pitsat, sümboolika, eelarve
2 LASTEAIA TEGEVUSE EESMÄRK JA ÜLESANDED
§ 9 Lasteaia ülesanded
§ 15 Tööaeg
§ 16 Lapse tervise kaitse
§ 19 Lasteaia töötajad
§ 20 Töötajate koosseisu määramine ja töölepingud
§ 22 Lasteaia töötajate õigused ja kohustused
5 LASTEAIA JUHTIMINE
§ 23 Lasteaia direktor
§ 24 Direktori ülesanded ja pädevus
§ 25 Direktori asendamine
§ 26 Pedagoogiline nõukogu
§ 27 Lasteaia hoolekogu
§ 28 Hoolekogu liikmete valimise kord ja volituste kestvus
§ 29 Hoolekogu pädevus ja töökord
6 LASTEAIA VARA JA FINANTSEERIMINE
§ 30 Lasteaia vara
§ 31 Lasteaia eelarve ja raamatupidamine
7 JÄRELEVALVE JA ARUANDLUS
§ 34 Lasteaia ümberkorraldamine, ümberkujundamine ja tegevuse lõpetamine
§ 35 Lasteaia põhimääruse kinnitamine ja muutmine
RT IV, 15.11.2018, 7
Vastu võetud 25.02.2011 nr 32
RT IV, 14.05.2012, 13
27.02.2014 RT IV, 14.03.2014, 4 17.03.2014
Määrus kehtestatakse kohaliku omavalitsuse korralduse seaduse § 22 lg 1 p 34 ja § 35 lg 2 ning koolieelse lasteasutuse seaduse § 9 lg 2 alusel.
(1) Lasteasutuse nimetus on Leie Lasteaed „Sipelgapesa“ (edaspidi lasteaed).
(2) Leie Lasteaed „Sipelgapesa“ on loodud 1.jaanuaril 2003.a.
§ 2. Lasteaia haldusala ja õiguslik seisund
(1) Lasteaed on Kolga-Jaani Vallavalitsuse (edaspidi vallavalitsus) hallatav munitsipaalõppeasutus, mis võimaldab koolieast noorematele lastele hoidu ja alushariduse omandamist.
(2) Lasteaed juhindub oma tegevuses koolieelse lasteasutuse seadusest, kohaliku omavalitsuse korralduse seadusest, teistest õigusaktidest ning käesolevast põhimäärusest.
(3) Lasteaed tegutseb Haridus- ja Teadusministri poolt antud koolitusloa alusel.
§ 3. Lasteaia liik
Lasteaia liik on lasteaed.
§ 4. Lasteasutuse asukoht
Lasteaia asukoht ja tegutsemiskoht on Kooli Leie küla 70303 Kolga-Jaani vald Viljandimaa.
§ 5. Teeninduspiirkond ja laste vastuvõtu kord
(1) Lasteaia teeninduspiirkonnaks on Kolga-Jaani valla haldusterritoorium.
(2) Teeninduspiirkonnas elavate laste vastuvõtule lisaks võetakse vabade kohtade olemasolul lasteasutusse lapsi väljastpoolt teeninduspiirkonda, eelistades esmajärjekorras samas vallas elavaid lapsi, seejärel teeninduspiirkonnas töötavate vanemate lapsi. Väljaspool teeninduspiirkonda elavate laste vastuvõtul arvestatakse ajaliselt varem esitatud avaldusi.
(3) Vanematele on lapse jaoks lasteaia valik vaba, kui soovitud lasteasutuses on vabu kohti.
(4) Laste lasteaeda vastuvõtu ja sealt väljaarvamise korra kehtestab vallavalitsus.
§ 6. Pitsat, sümboolika, eelarve
(2) Lasteaial on oma sümboolika, lasteaia laul ja koduleht.
(3) Lasteaial on oma eelarve Kolga-Jaani valla eelarves, mille kinnitab vallavolikogu.
(1) Lasteaia asjaajamine toimub vastavalt lasteaia asjaajamiskorrale, mille kinnitab lasteaia direktor käskkirjaga.
(2) Lasteaia asjaajamise keel on eesti keel.
(3) Lasteaia õppe- ja kasvatustegevuse alaste kohustuslike dokumentide loetelu ja nende täitmise korra kehtestab haridus- ja teadusminister.
2. peatükk LASTEAIA TEGEVUSE EESMÄRK JA ÜLESANDED
Lasteaia tegevuse eesmärgiks on toetada perekonda lapse kasvatamisel koolieast noorematele lastele hoiu ja alushariduse omandamise võimaluse pakkumise kaudu.
§ 9. Lasteaia ülesanded
1) luua võimalused ja tingimused koolieast noorematele lastele päevahoiuks ja alushariduse omandamiseks;
3) soodustada lapse kasvamist ja arenemist arvestades tema ealisi, soolisi, individuaalseid vajadusi ning iseärasusi;
4) luua keskkond terve lapse kasvamiseks;
5) edendada tervislikke eluviise;
6) korraldada laste toitlustamist vastavalt päevakavale;
7) teha lapse hoidmisel ning õppe- ja kasvatustegevuse korraldamisel koostööd vanemate, haridus-, sotsiaal- ja tervishoiutöötajate, lastekaitsespetsialistide ning muude asjaomaste organisatsioonide ja isikutega;
8) luua töötajatele tingimused oma erialaste ja pedagoogiliste teadmiste täiendamiseks ja rakendamiseks;
9) kasutada lasteaiale eraldatud ressursse sihipäraselt ja mõistlikult põhieesmärgi täitmiseks;
10) lasteaed kannab laste andmed Eesti Hariduse Infosüsteemi.
(1) Lasteaia järjepideva arengu tagamiseks koostab lasteaed koostöös pedagoogilise nõukogu ja hoolekoguga lasteaia arengukava, mis lähtub Kolga-Jaani valla arengukavast.
(3) Lasteaia arengukava kinnitab vallavolikogu.
(1) Lasteaed on lastele vanuses teisest eluaastast kuni seitsmenda eluaastani.
(2) Lasteaias on üks liitrühm.
(3) Lasteaia hoolekogu ettepanekul on vallavalitsusel õigus lapse arenguks vajalike tingimuste olemasolu korral suurendada laste arvu liitrühmas kuni kahe lapse võrra.
(3) Lasteaia õppekava läbinule annab lasteaed välja koolivalmiduskaardi.
(1) Lasteaial on oma tegevus- ja päevakava, mille kinnitab direktor.
(2) Lasteaial on oma kodukord, mille kinnitab direktor.
(3) Lasteaed võimaldab lastele logopeedilist abi.
(4) Lasteaed teeb koostööd lastevanematega, kutsudes vähemalt kaks korda aastas kokku lastevanemate üldkoosoleku.
§ 15. Tööaeg
(2) Lasteaia lahtiolekuaja otsustab vallavalitsus hoolekogu ettepanekul.
§ 16. Lapse tervise kaitse
Lasteaed tagab lapse lasteaias viibimise ajal tema ohutuse ja tervise kaitse vastavalt õigusaktides sätestatud nõuetele.
1) vaimselt ja füüsiliselt tervislikule keskkonnale ja päevakavale ning eneseusaldust ja vaimset erksust toetavale tegevusele;
2) võtta osa tegevustest, mis tagavad alushariduse omandamise;
3) saada pedagoogidelt igakülgset abi ja toetust alushariduse omandamisel.
(2) Laste kohustused on kokku lepitud rühma reeglites.
3) saada nõu õppe- ja kasvatusküsimustes;
5) saada lasteaiast ja vallavalitsusest teavet lasteaia töökorralduse kohta;
6) osaleda lasteaia üldkoosolekutel ning olla valitud lasteaia hoolekogu liikmeks;
7) pöörduda vaidluste lahendamiseks ja oma õiguste kaitseks lasteaia direktori, hoolekogu, pedagoogilise nõukogu, vallavalitsuse, riikliku järelevalve teostaja või muu seaduses sätestatud pädeva institutsiooni poole.
3) tasuma tähtaegselt lapse toidukulu vallavolikogu poolt kehtestatud korras vastavalt vallavalitsuse poolt esitatud arvetele;
4) informeerima lasteaeda lapse tervislikest erivajadustest, lapse puudumisest või nimekirjast lahkumisest;
5) tegema lasteaiaga koostööd lapse arengu soodustamiseks.
§ 19. Lasteaia töötajad
(1) Lasteaia töötajad on pedagoogid ja teised töötajad. Käesolevas põhimääruses käsitletakse pedagoogina direktorit ja õpetajat.
(2) Lasteaed kannab pedagoogide andmed Eesti Hariduse Infosüsteemi.
§ 20. Töötajate koosseisu määramine ja töölepingud
(1) Lasteaia töötajate koosseisu kinnitab vallavalitsus lähtudes lasteaia direktori ettepanekust ja haridus- ja teadusministri poolt kinnitatud koolieelse lasteasutuse personali miinimumkoosseisust.
(2) Töötajatega sõlmib, peatab, muudab ja lõpetab töölepingud lasteaia direktor.
(3) Lasteaia töötajaks ei tohi olla isik, keda on karistatud või kellele on kohaldatud sundravi karistusseadustiku § 133 lõike 2 punktis 2, § 141 lõike 2 punktis 1, § 142 lõike 2 punktis 1, § 143 lõike 2 punktis 1, § 1431 lõike 2 punktis 1, §-des 144-146 või §-des 175-178 sätestatud kuriteo eest, mille karistusandmed ei ole karistusregistrist karistusregistri seaduse kohaselt kustutatud või mille karistusandmed on karistusregistrist kustutatud ja kantud karistusregistri arhiivi.
(1) Pedagoogi vaba ametikoha täitmiseks korraldab lasteaia direktor konkursi, mille läbiviimise korra kinnitab hoolekogu direktori ettepanekul.
(2) Pedagoogide kutseoskuste ja kutsemeisterlikkuse ning nende kvalifikatsioonitaseme üle otsustamiseks korraldatakse atesteerimine, mille tingimused ja korra kinnitab haridus- ja teadusminister.
§ 22. Lasteaia töötajate õigused ja kohustused
(1) Lasteaia töötajate tööülesanded, õigused ja kohustused ning vastutus on määratud töölepingute, ametijuhendite, töökorralduse reeglitega ning muude töösuhteid reguleerivate õigusaktidega.
(3) Pedagoogid on kohustatud nõustama lasteaias käivate laste vanemaid ja teeninduspiirkonnas elavate lasteaias mittekäivate laste vanemaid nende soovil õppe- ja kasvatusküsimustes.
(4) Lasteaia töötajate ülesandeks on tagada lasteaia häireteta töö, heaperemehelik majandamine, lasteaia vara korrasolek ning majanduslik teenindamine.
(5) Lasteaia töötajatel on keelatud avalikustada lapselt saadud teavet lapse perekonna kohta.
(6) Lasteaia töötajad on kohustatud andma teavet vallavalitsuse ametnikule, kelle pädevusse kuuluvad sotsiaaltöö või lastekaitseküsimused, kui on selgunud, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver.
5. peatükk LASTEAIA JUHTIMINE
§ 23. Lasteaia direktor
(2) Direktor kannab vastutust lasteaia üldseisundi ja arengu ning eelarvevahendite õiguspärase ja otstarbeka kasutamise, lasteaiale kasutada antud vara heaperemeheliku majandamise, selle säilimise ning korrashoiu eest.
(3) Direktori vaba ametikoha täitmiseks korraldatakse avalik konkurss. Konkursi kuulutab välja ja selle läbiviimise korra kehtestab vallavalitsus. Konkursi võitnud isiku kinnitab ametisse vallavalitsus.
(4) Töölepingu direktoriga sõlmib, muudab ja lõpetab vallavanem või tema volitatud ametiisik.
§ 24. Direktori ülesanded ja pädevus
(1) Direktori ülesanne on tagada lasteaia tulemuslik ja häireteta töö, juhtida lasteaia tegevust koostöös pedagoogilise nõukogu, hoolekogu, vallavalitsuse ja muude asjaomaste institutsioonidega.
(2) Direktor on lasteaia seadusjärgne esindaja, omades õigust teha oma pädevuse ja lasteaia eelarve piires tehinguid, mis on suunatud käesolevas põhimääruses, õigus- ja haldusaktides ning töölepingus sätestatud ülesannete täitmisele.
(3) Direktor on aruandekohustuslik lasteaia pidaja ja tema poolt volitatud ametiisikute ees.
1) korraldab koostöös õpetajatega lasteaia pedagoogilise nõukogu tegevust;
2) juhib lasteaia finantstegevust ja tagab lasteaia eelarve täitmise;
3) tagab lasteaia asjaajamise korraldamise vastavalt õigusaktidega kehtestatud nõuetele;
4) tagab lasteaia hoolekogu ja pedagoogilise nõukogu seaduslike otsuste rakendamise lasteaias;
5) otsustab lasteaia personalivajaduse üle kooskõlastades koosseisu enne volikogule kinnitamiseks esitamist vallavalitsusega;
6) korraldab pedagoogi vaba ametikoha täitmiseks konkursi;
7) sõlmib, muudab ja lõpetab töölepingud lasteaia töötajatega;
8) tagab töötervishoiu, töö- ja tuleohutuse nõuete täitmise ning kinnitab lasteaia töökorralduslikud dokumendid;
9) kinnitab lasteaia õppekava ning tegevus- ja päevakava, sisehindamise läbiviimise korra ja sisehindamise aruande;
10) kinnitab hoolekogu koosseisu;
11) tagab õigusaktidega ettenähtud aruannete koostamise ja esitamise;
12) tagab lasteaiaga seotud andmete kandmise üleriigilistesse registritesse;
13) esitab vallavalitsusele lasteaia tegevust kajastavaid andmeid ja dokumente;
14) esitab kord aastas vallavalitsusele ja hoolekogule kirjaliku ülevaate lasteaia õppe- ja kasvatustegevusest, majanduslikust seisust ja raha kasutamisest, samuti teatab kirjalikult lasteaia majandusliku seisundi olulisest halvenemisest ja järelevalveasutuse tehtud ettekirjutustest;
15) annab oma pädevuse piires välja käskkirju ning suulisi ja kirjalikke korraldusi;
16) täidab ja lahendab muid talle pandud kohustusi ja ülesandeid.
§ 25. Direktori asendamine
Direktori äraolekul asendab teda selleks volitatud pedagoog.
§ 26. Pedagoogiline nõukogu
(1) Lasteaial on pedagoogiline nõukogu, kuhu kuuluvad kõik lasteaia pedagoogid.
(3) Pedagoogiline nõukogu tegutseb õigusaktidega kehtestatud korras ja lasteaia direktori käskkirjaga kinnitatud töökorra alusel. Pedagoogilise nõukogu tegevust korraldab direktor.
(4) Pedagoogilise nõukogu töövormiks on koosolek. Pedagoogilise nõukogu koosolekud protokollitakse ja säilitatakse vastavalt asjaajamise korrale.
§ 27. Lasteaia hoolekogu
Hoolekogu on alaliselt tegutsev organ, kelle ülesanne on jälgida, et õppe- ja kasvatustegevus vastaks laste arengule ja huvidele ning teha sellesuunalist koostööd lasteaia töötajatega.
§ 28. Hoolekogu liikmete valimise kord ja volituste kestvus
(1) Hoolekogusse kuuluvad õpetajate esindaja, rühma vanemate esindaja, vallavolikogu esindaja, Leie Põhikooli esindaja.
[RT IV, 14.03.2014, 4 - jõust. 17.03.2014]
(2) Lasteaia õpetajate esindaja valimine toimub pedagoogilise nõukogu koosolekul hääletamise teel. Lasteaia õpetajate esindaja volitus kestab 2 aastat.
(3) Lasteaiarühma lastevanemate esindaja valimiseks kutsutakse õppeaasta septembrikuu jooksul kokku rühma vanemate koosolek. Rühma vanemate esindaja valitakse hääletamise teel lihthäälteenamuse alusel.
(4) Vallavolikogu nimetab hoolekogu koosseisu vallavolikogu esindaja, kes jälgib lasteaia tegevuse vastavust valla huvidele.
(5) Hoolekogu kinnitatakse kaheks õppeaastaks. Hoolekogu volitused kestavad kuni hoolekogu uue koosseisu kinnitamiseni.
(6) Lapsevanemast hoolekogu liikme volitus kestab kuni hoolekogu liikmeks valitud lapsevanema lapse lasteaiast väljaarvamiseni.
§ 29. Hoolekogu pädevus ja töökord
(2) Hoolekogu töövorm on koosolek, mis toimub vähemalt üks kord aastas hoolekogu esimehe või direktori ettepanekul. Hoolekogu koosolekud protokollitakse.
(3) Hoolekogu koosolek on otsustusvõimeline, kui koosolekust võtavad osa vähemalt pooled hoolekogu liikmetest. Hoolekogu võtab otsuseid vastu lihthäälteenamuse teel.
2) osaleb lasteaia arengukava koostamises;
7) kinnitab lasteaia direktori ettepanekul pedagoogide vaba ametikoha täitmiseks korraldatava konkursi läbiviimise korra;
8) osaleb oma esindaja kaudu lasteaia atesteerimiskomisjoni töös;
9) otsustab lapse toidukulu päevamaksumuse;
10) otsustab teisi õigusaktidega hoolekogu pädevusse antud küsimusi.
(5) Hoolekogul on õigus saada direktorilt ning vallavalitsuselt oma tööks vajalikku informatsiooni.
(6) Lasteaia direktor on hoolekogu ees aruandekohustuslik.
6. peatükk LASTEAIA VARA JA FINANTSEERIMINE
§ 30. Lasteaia vara
(1) Lasteaia vara on Kolga-Jaani valla omand.
(2) Lasteaia vara valdamine, kasutamine ja käsutamine ning varaliste kohustuste võtmine toimub vallavolikogu kehtestatud vallavaraeeskirja kohaselt.
§ 31. Lasteaia eelarve ja raamatupidamine
(1) Lasteaial on oma eelarve vallaeelarve osana, mille kinnitab vallavolikogu.
(2) Lasteaia rahastamine toimub vallaeelarve vahenditest.
(3) Lasteaias käivate laste, kelle elukoht rahvastikuregistriandmetel ei ole Kolga-Jaani vald, toidukulu lasteaias katab lapsevanem. Lapse toidukulu päevamaksumuse otsustab hoolekogu ja kinnitab vallavalitsus.
7. peatükk JÄRELEVALVE JA ARUANDLUS
(1) Riiklikku järelevalvet lasteaia õppe- ja kasvatustegevuse üle teostab Haridus- ja
(2) Teenistuslikku järelevalvet lasteaia ja lasteaia direktori tegevuse seaduslikkuse ning otstarbekuse üle teostab vallavalitsus.
Lasteaed esitab oma tegevuse kohta statistilisi ja eelarve täitmise aruandeid õigusaktidega kehtestatud tähtaegadel ja korras.
§ 34. Lasteaia ümberkorraldamine, ümberkujundamine ja tegevuse lõpetamine
(1) Lasteaia ümberkorraldamise ja ümberkujundamise ning tegevuse lõpetamise otsustab vallavolikogu ja korraldab volikogu otsuse alusel vallavalitsus.
(2) Lasteaia ümberkorraldamise, ümberkujundamise ja tegevuse lõpetamise otsus tehakse vähemalt neli kuud enne muudatuste tähtaega ning sellest teavitatakse kirjalikult Haridus- ja Teadusministeeriumi, maavanemat, lasteaeda ning lasteaias käivate laste vanemaid.
(3) Lasteaia tegevuse lõpetamisel tagab vallavalitsus lastele võimaluse jätkata lasteaiateenuse kasutamist teises lasteasutuses.
§ 35. Lasteaia põhimääruse kinnitamine ja muutmine
Lasteaia põhimääruse kinnitab, muudab ja tunnistab kehtetuks vallavolikogu.
Määrus jõustub 1.märtsil 2011. aastal.